CELEX: 32014D0356
Language: hr
Date: 2014-06-12 00:00:00
Title: 2014/356/EU: Provedbena odluka Komisije оd 12. lipnja 2014. o izmjeni Provedbene odluke 2012/138/EU u pogledu uvjeta za unošenje u Uniju i premještanje unutar Unije određenog bilja kako bi se spriječilo unošenje i širenje organizma Anoplophora chinensis (Forster) (priopćena pod brojem dokumenta C(2014) 3798)

14.6.2014   
            
            
               HR
            
            
               Službeni list Europske unije
            
            
               L 175/38
            
         PROVEDBENA ODLUKA KOMISIJE
   оd 12. lipnja 2014.
   o izmjeni Provedbene odluke 2012/138/EU u pogledu uvjeta za unošenje u Uniju i premještanje unutar Unije određenog bilja kako bi se spriječilo unošenje i širenje organizma Anoplophora chinensis (Forster)
   
      
         (priopćena pod brojem dokumenta C(2014) 3798)
      
   
   
      (2014/356/EU)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode te protiv njihova širenja unutar Zajednice (1), a posebno njezin članak 16. stavak 3. četvrtu rečenicu,
   budući da:
   
               (1)
            
            
               Provedbenom odlukom Komisije 2012/138/EU (2) omogućuje se unošenje u Uniju bilja koje je u razdoblju od najmanje dvije godine prije izvoza raslo na mjestu proizvodnje za koje je utvrđeno da nije zaraženo organizmom Anoplophora chinensis (Forster) (u daljnjem tekstu: „određeni organizam”).
            
         
               (2)
            
            
               Prema informacijama koje je dostavila Kina čini se da bilje mlađe od dvije godine koje je tijekom cijelog svojeg životnog ciklusa raslo na mjestu proizvodnje za koje je utvrđeno da nije zaraženo određenim organizmom, ali koje se ne nalazi na nezaraženom području, ne uzrokuje dodatni rizik od unošenja tog organizma. Stoga je primjereno omogućiti i uvoz takva bilja.
            
         
               (3)
            
            
               Primjereno je omogućiti i unošenje takva bilja iz ostalih trećih zemalja i omogućiti premještanje unutar Unije.
            
         
               (4)
            
            
               Prilog I. Provedbenoj odluci 2012/138/EU treba stoga na odgovarajući način izmijeniti.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za biljno zdravstvo,
            
         DONIJELA JE OVU ODLUKU:
   Članak 1.
   Prilog I. Provedbenoj odluci 2012/138/EU mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 12. lipnja 2014.
      
         
            Za Komisiju
         
         Tonio BORG
         
            Član Komisije
         
      
   
   
      (1)  SL L 169, 10.7.2000., str. 1.
   
   
      (2)  Provedbena odluka Komisije 2012/138/EU od 1. ožujka 2012. u pogledu hitnih mjera za sprečavanje unošenja u Uniju organizma Anoplophora chinensis (Forster) i njegovog širenja unutar Unije (SL L 64, 3.3.2012., str. 38.).
   
      PRILOG
      Prilog I. Provedbenoj odluci 2012/138/EU mijenja se kako slijedi:
      
                  (1)
               
               
                  Odjeljak 1. mijenja se kako slijedi:
                  
                              (a)
                           
                           
                              u točki (b) stavka 1. dijela A uvodna fraza zamjenjuje se sljedećim:
                              
                                          „(b)
                                       
                                       
                                          da je bilje u razdoblju od najmanje dvije godine prije izvoza, ili u slučaju bilja mlađeg od dvije godine tijekom cijelog svojeg životnog ciklusa, raslo na mjestu proizvodnje za koje je utvrđeno da nije zaraženo organizmom Anoplophora chinensis (Forster) u skladu s odgovarajućim Međunarodnim normama za fitosanitarne mjere:”
                                       
                                    
                        
                              (b)
                           
                           
                              u točki (b) stavka 1. dijela B uvodna fraza zamjenjuje se sljedećim:
                              
                                          „(b)
                                       
                                       
                                          da je bilje u razdoblju od najmanje dvije godine prije izvoza, ili u slučaju bilja mlađeg od dvije godine tijekom cijelog svojeg životnog ciklusa, raslo na mjestu proizvodnje za koje je utvrđeno da nije zaraženo organizmom Anoplophora chinensis (Forster) u skladu s odgovarajućim Međunarodnim normama za fitosanitarne mjere:”
                                       
                                    
                        
            
                  (2)
               
               
                  Uvodna fraza stavka 1. odjeljka 2. zamjenjuje se sljedećim:
                  
                              „1.
                           
                           
                              Određeno bilje podrijetlom1 iz demarkiranih područja unutar Unije smije se premještati unutar Unije samo ako ga prati biljna putovnica pripremljena i izdana u skladu s Direktivom Komisije 92/105/EEZ2 i ako je tijekom razdoblja od najmanje dvije godine prije premještanja, ili u slučaju bilja mlađeg od dvije godine tijekom cijelog svojeg životnog ciklusa, raslo na mjestu proizvodnje:”